Gantsi motsadi kana mogolo yo o itiretseng leina le lentle ka go duela dikoloto tsa gagwe o tshwanetse go saena foromo ya kopo ya karata ya sekoloto e le gore khampani ya karata eo e tlhomamisege gore madi a dilo tse di rekilweng a tla duelwa. Ka maswabi, basha ba le bantsi ba dirisa boferefere gore ba tlole kgato eno. Mosha mongwe o ne a kwala leina la ga nkokoagwe gore ke ene yo o dirang kopo mme a kwala la gagwe gore o kopanela le ene kopo eno, nkokoagwe a sa itse. Akanya fela gore nkokoagwe o ne a gakgamala jang fa a utlwa gore o kolota masome a dikete a diranta! “Ke batlile ke ema pelo fa monna wa me a mpolelela gore o a ntlogela ka gore o ratana le mosadi yo monnyane mo go nna. Ke ne ke utlwisiwa botlhoko thata ke gore ke mo diretse dilo tse dintsi.” —Maria wa kwa Spain.